એક બાજુથી આર્થિક વ્યવસ્થા દ્વારા થતું કઠોર શોષણ, બીજી બાજુથી વ્યક્તિગત ભાવનાઓનું નિષ્ઠુર દમન. મજબૂર સંવેદનો અને છટપટાતી માનવતા. શૈલેન્દ્ર અંગત જીવનમાં પણ આ બધું અનુભવતા હતા. પરંતુ એમની અંદરનો કવિ વ્યક્તિગત સમસ્યાઓના મૂળ સુધી પહોંચીને સામાજિક દર્શન રૂપે, પરિસ્થિતિજન્ય અજંપાના ભાવ તરીકે પ્રગટ થાય છે, તો ક્યારેક બધું મૂકીને ‘પેલે પાર’ જવાની આધ્યાત્મિકતામાં પણ સરકી પડે છે.